ai4bharat/Pralekha huggingface dataset:
وزارات ثقافت
وزارت ثقافت نے آئی اے اے ڈی بی کے تمہیدی پروگرام اور لوگولانچ کرنے کی تقریب کا اہتمام کیا
انڈیا آرٹ آرکیٹیکچر ڈیزائن بینالے دسمبر 2023 میں منعقد ہوگا جس میں دہلی، ممبئی اور بنگلور میں پروگرام منعقد ہوں گے: جی کشن ریڈی
بینالے نچلی سطح کے کاریگروں اور ہم عصر ڈیزائنروں کو ایک ساتھ لا کر مکالمے، اختراع اور تعاون کا آغاز کرے گا اور اس طرح تخلیقی معیشت کو آگے بڑھایا جائے گا: محترمہ۔ میناکشی لیکھی
وزارت ثقافت نے کل شام نیشنل گیلری آف ماڈرن آرٹ، دہلی میں انڈیا آرٹ آرکیٹیکچر ڈیزائن بینالے کی پیش نظارہ  تقریب اور لوگو کی رونمائی کا اہتمام کیا۔
ایک ویڈیو پیغام میں ثقافت، سیاحت اور ڈونر کے مرکزی وزیر جی کشن ریڈی نے اعلان کیا کہ وزارت ثقافت دسمبر 2023 میں اپنے افتتاحی انڈیا آرٹ آرکیٹیکچر ڈیزائن بینالے کی میزبانی کر رہی ہے، جس کے پروگرام دہلی، ممبئی اور بنگلور میں طے ہیں۔ انہوں نے بینالے کی کامیابی کے لیے نیک خواہشات کا اظہار کیا۔
امور خارجہ اور ثقافت کی وزیر مملکت محترمہ میناکشی لیکھی نے تقریب کے لیے کلیدی خطبہ دیا۔ انہوں نے کہا کہ، "انڈیا آرٹ آرکیٹیکچر بینالے نے وعدہ کیا ہے کہ وہ ہندوستان کے متحرک فیسٹیول ٹیپسٹری میں ایک روشنی کے طور پر کھڑا ہوگا، جس کا مقصد عالمی سطح پر ملک کی تعمیراتی اور فنکارانہ صلاحیتوں کو ظاہر کرنا ہے۔ یہ بینالے بین الاقوامی شان و شوکت کا آئینہ دار ہے اور یہ نہ صرف حوصلہ افزائی بلکہ خالص سحر انگیزی کا بھی وعدہ کرتا ہے۔ بینالے نچلی سطح کے دستکاروں اور ہم عصر ڈیزائنروں کو ایک ساتھ لا کرباہمی بات چیت ، اختراعات اور تعاون کا آغاز کرے گا اور اس طرح تخلیقی معیشت کو آگے بڑھایا جائے گا۔
جوائنٹ سکریٹری محترمہ مگدھا سنہا نے اپنے ابتدائی کلمات میں آنے والے بینالے کا ایک جائزہ پیش کیا۔ انہوں نے انکشاف کیا کہ یہ بینالے 9 دسمبر سے 15 دسمبر 2023 تک مشہور لال قلعہ میں ہونے والا ہے۔ یہ ایونٹ نمائشوں اور پینل مباحثوں کے ذریعہ مختلف موضوعات کو تلاش کرے گا، جس میں ہر دن ایک مخصوص تھیم کے گرد مرکوز ہو گا، جسے اس شعبے کے ماہرین نے تیار کیا ہے۔ موضوعات جیسے دروازے اور گیٹ ویز، پر کشش باغات، حیرت انگیز اسٹیپ ویلز ، شاندار مندر فن تعمیر، آزاد ہندوستان کے جدید عجائبات،گھریلو ڈیزائن کی عصری شکل ، اور فن تعمیر میں خواتین کا کردار جیسے موضوعات کا احاطہ کریں گے ۔
مزید برآں، اس بات کا تذکرہ کیا گیا کہ انڈیا آرٹ آرکیٹیکچر ڈیزائن بینالے 2023 وینس بینالے 2024 میں ہندوستان کی شرکت کے پیش خیمہ کے طور پر کام کرے گا، جس سے فن، فن تعمیر اور ڈیزائن کے شعبوں میں کام کرنے والوں اور پیشہ ور افراد کے درمیان ایک جامع مذاکرات کو فروغ ملے گا۔ بینالے کا مقصد نچلی سطح کے ف روایتی نکاروں اور ہم عصر ڈیزائنروں ، کیوریٹروں، معماروں، اور سوچنے والے رہنماؤں کو عمر، جنس، اور صنف کی حدود سے بالاتر ہوکر سب سے آگے لانا ہے۔ مزید برآں، یہ بتایا گیا کہ بینالے وزیر اعظم کے وژن کے مطابق ہے اور لال قلعہ میں ثقافتی مقامات کی ترقی کے منصوبے کا آغاز کرے گا۔
تقریب میں سفارت کاروں، فنکاروں، آرکیٹیکٹ، ڈیزائنر، کیوریٹروں، سرکاری حکام، گیلرسٹ اور میوزیم کے پیشہ ور افراد کے ساتھ نمایاں شرکت دیکھی گئی ۔ شام کو جاز کوارٹیٹ 'کیپٹل تھری' کی دلفریب کارکردگی نے اس رونق میں مزید اضافہ کردیا ۔
تازہ ترین معلومات اور اپ ڈیٹس کے لیے، براہ کرم @iaadb2023 پر انڈیا آرٹ، آرکیٹیکچر اور ڈیزائن بینالے کے آفیشل انسٹاگرام پیج کو فالو کریں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10523
(Visitor Counter : 15
ریلوے کی وزارت
دیوالی کے موقع پر ریلوے عملہ کی عزت افزائی
ریلوے خواتین کی فلاح وبہبود کی تنظیم  کو اس کی فلاحی سرگرمیوں کو آگے بڑھانے میں مدد کرنے والے ریلوے اہلکاروں کی حوصلہ افزائی کیلئے لٹل کنگڈم نرسری اسکول واقع ریلوے کوارٹر سروجنی نگر میں ایک خصوصی پروگرام کا اہتمام کیا گیا جس میں عملے کے تقریباً 100 ارکان کی عزت افزائی کی گئی۔
آرڈبلیو ڈبلیو سی او کی صدر محترمہ مینا ترپاٹھی نے منتخب ملازمین میں سوینیئرس اور مٹھائیاں تقسیم کیں۔
ریلوے خواتین کی بہبود کی مرکزی تنظیم ہندوستانی ریلوے میں خواتین کی بہبود کی تنظیموں کی سب سے بڑی مجلس ہے۔ یہ تنظیم ریلوے کی خواتین اور ان کے خاندان کی بہبود کیلئے سرگرم رہتی ہےاور یہ کام مختلف مبنی برحاجت سماجی اور بہبودی سرگرمیوں کے ذریعے کیا جاتا ہے۔ اس تنظیم نے ہند-چین جنگ کے بعد 1962 میں اپنی سرگرمیاں شروع کی تھیں ۔ اگرچہ اس تنظیم کا بنیادی تعلق ریلوے کے ملازمین اور ان کی فیملی کی بہبود سے ہے لیکن اس نے ہمیشہ سماج اور ملک کی پکار پر عملی توجہ دی ہے خواہ اس کا تعلق ماحولیاتی بیداری سے ، خاندانی بہبود کی مہم سے، سرحدی خلل یا قدرتی آفات سے ہو۔ یہ تنظیم آج ملک میں پیش پیش رہنے والی رضاکار تنظیموں میں سے ایک ہے۔
۔۔۔۔۔۔۔۔۔۔۔
ش ح۔ ع س۔ ع ن۔
U-11703
(Visitor Counter : 78
وزیراعظم کا دفتر
وزیراعظم کا 31 جنوری 2021 کو ‘پربدھ بھارت’ کی 125 ویں سالانہ تقریبات سے خطاب
وزیراعظم 31 جنوری 2021 کو سہ پہر تقریباً 3 بجکر 15 منٹ پر ‘پربدھ بھارت’ کی 125 ویں سالانہ تقریبات سے خطاب کریں گے۔پربدھ بھارت سوامی وویکانند کے ذریعہ 1896 میں شروع کردہ رام کرشنا سلسلے کا ایک ماہانہ جریدہ ہے ۔ اس تقریب کا انعقاد ادویتا آشرم ، مایاوتی کے ذریعہ کیا جارہا ہے۔
‘پربدھ بھارت’ کے بارے میں
جریدہ ‘پربدھ بھارت ’ ہندوستان کی قدیم ترین روحانی تعلیمات کا پیغام پھیلانے کے لئے ایک اہم وسیلہ رہا ہے۔ اس کی اشاعت چنئی  سے شروع ہوئی تھی جہاں سے دو سال تک اس کی اشاعت جاری رہی ۔ اس کے بعد اسے الموڑا سے شائع کیا جاتا رہا۔ بعد میں اپریل 1899 میں اس رسالے کی اشاعت کو ادویتا آشرم منتقل کردیا گیا اور اس کے بعد سے ہی یہ وہاں سے مستقل شائع کیا جارہا ہے۔
کچھ عظیم ترین شخصیات نے پربدھ بھارت کے صفحات پر اپنی تحریروں کے ذریعہ معدوم نہ ہونے والے تاثرات چھوڑے ہیں جو انہوں نے ہندوستانی ثقافت ، روحانیت ،منطق ، تاریخ ،نفسیات ، آرٹ اور دیگر سماجی مسائل پر ضبط تحریر کئے ہیں۔ نیتجا جی سبھاش چندربوس ، بال گنگا دھر تلک ، سسٹر نوی دیتا، سری اروندو، سابق صدر سروپلی رادھا کرشنن جیسی عظیم ترین شخصیات کے علاوہ دیگر شخصیات نے بھی اس جریدہ میں برسوں اپنی تحریروں سے مستفیض کیا ہے۔
ادویتا آشرم ‘پربدھ بھارت’ کو مکمل طور پر آرکائیو کرنے کے تئیں کام کررہا ہے تاکہ اسے اپنی ویب سائٹ پر آن لائن دستیاب کرایا جاسکے۔
قبائیلی امور کی وزارت
خاص طور پرزد پذیر قبائلی گروپوں کے معیار زندگی کو بہتر بنانا
پی وی ٹی جی برادریوں کا، حکومت ہند کی دیگر اسکیموں کے تحت احاطہ کیا گیا ہے۔ جو درج ذیل ہیں:
- عام طور پرتمام اہل افراد جو اس کے دائرے میں آتے ہیں۔
- درج فہرست قبیلے کے عنصر کے تحت مرکزی اور ریاستی حکومتوں کی مختلف اسکیموں کے تحت قبائلی آبادی کی نشاندہی کی گئی ہے اور
- قبائلی امور کی وزارت کی خاص اسکیمیں، اس کے علاوہ قبائلی ‘‘ امور کی وزارت’’ خاص طور پر زد پذیر قبائلی گروپوں  کی ترقی کے نام سے ایک اسکیم کا نفاذ کررہی ہے ۔ یہ مرکز کی سرپرستی والی اسکیم ہے جس میں 18 ریاستوں اورمرکز کے زیر انتظام علاقے انڈمان و نکوبار جزائر ، جہاں75 برادریوں کی پی وی ٹی جیز باسیوں کی حیثیت سے نشاندہی کی گئی ہے، کو صد فی صد مرکزی امداد کا التزام ہے۔ اس اسکیم کے تحت ‘‘امداد کی شکل میں گرانٹ’’اورپونجی اثاثوں کی تخلیق کے دو بڑے جزو کے تحت فنڈس جاری کئے جاتے ہیں۔ یہ اسکیم خاص طور پر ایسی برادریوں کے معیار زندگی کو بہتر بنانے کے ہدف کے مد نظر تسلسل میں کمی کو دور کرنے سے متعلق اقدامات کے طور پر کام کرتی ہے۔ اس مقصد کے حصے کے طور پر ریاستی سرکاریں ایسے پروجیکٹ شروع کرتی ہیں جو پی وی ٹی جیز کے لئے تعلیم، صحت اور ذریعہ معاش سے متعلق اسکیموں جیسے شعبوں میں معاونت کرتی ہے ۔ پی وی ٹی جیز کی ترقی کی اسکیم کا مقصد ان کی ثقافت اور وراثت کو برقرار رکھتے ہوئے ایک جامع طریقے سے پی وی ٹی جیز کی سماجی واقتصادی اعتبار سے ترقی کرنا ہے۔
اس اسکیم کے تحت ریاستوں اور مرکز کے زیر انتظام علاقوں کو جن سرگرمیوں کے لئے مالی امداد دی جاتی ہے وہ ہیں:
- تعلیم
- مکانات
- زرعی ترقی
- مویشی پروری
- برادری کے اثاثوں کی تعمیر کے ذریعہ بنیادی ڈھانچہ کو مستحکم بنانا۔
- روشنی کے مقصد کے لئے توانائی کے غیر روایتی ذرائع کی تعمیر۔
- سماجی سیکوریٹی
- ان کے علاوہ پی وی ٹی جیز کی جامع ترقی کے لئے کوئی دیگر اختراعی سرگرمی۔
اس اسکیم کے تحت اقدامات ہر ریاست کی منفرد ضروریات کے لئے مخصوص ہیں۔ اسکیم کے موثر ہونے کو یقینی بنانے کے مقصد سے
- ریاستی حکومتوں کویہ رعایت دی گئی ہے کہ وہ بنیادی لائن سروے کے ذریعہ نشاندہی کئے گئے گیپ کااستعمال کرتے ہوئے فنڈس کااستعمال کریں
- پی وی ٹی جیز کی ثقافت اور روایتی طور طریقوں کے تحفظ کو یقینی بنانے کے لئے تحفظ نیز ترقی منصوبوں کی تیاری کے ذریعہ بہت چھوٹے منصوبے کے طریق کار پر زور دیا گیا ہے۔
- اسکیم کے تحت منظور کئے گئے کاموں کی پیش رفت پر باقاعدہ طور پر نگرانی کی جاتی ہے۔
- اسکیم کے اثرات کے جائزہ سے متعلق کام وزارت اور نیتی آیوگ کے ذریعہ بھی کیا جاتا ہے۔
قبائلی امور کی وزیرمملکت محترمہ ریتوکا سنگھ سروتا نے آج راجیہ سبھا میں یہ جانکاری دی۔
وزارت دفاع
‘میک اِن انڈیا’ کی مزید حوصلہ افزائی: وزارت دفاع نے ہندوستانی فوج کو ملٹی موڈ ہینڈ گرینڈس کی سپلائی کیلئے ہندوستانی کمپنی کے ساتھ 409 کروڑ روپئے کی مالیت کے کنٹریکٹ پر دستخط کیے
دفاعی سیکٹر میں حکومت ہند کی ‘میک اِن انڈیا’ پہل کی مزید حوصلہ افزائی کرتے ہوئے وزارت دفاع  کی خریداری اکائی نے آج ہندوستانی فوج کو 409 کروڑ روپئے کی تخمینہ لاگت سے 1000000 ملٹی موڈ ہینڈ گرینیڈس کی سپلائی کیلئے میسرز ایکونومک ایکسپلوزو لمیٹیڈ ،  ناگپور کے ساتھ کنٹریکٹ پر دستخط کیے۔ یہ گرینیڈ بھارتی فوج کے ذریعے استعمال کیے جارہے عالمی جنگ -2 ونٹیج ڈیزائن والے ہینڈ گرینیڈ کی جگہ لیں گے۔
ملٹی موڈ ہینڈ گرینیڈ کو ڈی آر ڈی او / ٹرمنل بیلسٹک ریسرچ لیباریٹریز  کے ذریعے ڈیزائن کیا گیا ہے اور میسرز ای ای ایل، ناگپور کےذریعے بنایا جارہا ہے۔ یہ امتیازی ڈیزائن والے گرینیڈ ہیں، جنہیں جارحانہ اور دفاعی دونوں کی طرح کی لڑائی میں استعمال کیا جارہا ہے۔ یہ حکومت ہندکے زیرانتظام سرکاری و نجی شراکت داری کا مظاہرہ کرنے والا فلیگ شپ پروجیکٹ ہے۔ اس کا مقصد جدید ترین گولہ بارود ٹیکنالوجی میں خودکفالت حاصل کرنا اور 100 فیصد گھریلو سامان حاصل کرنا ہے۔
-----------------------
م ن۔م ع۔ ع ن
U NO:6013
(Visitor Counter : 111
ٹیکسٹائلز کی وزارت
ٹیکسٹائل میں پی ایل آئی اسکیم کے تحت درخواستیں طلب کرنے کی تاریخ میں توسیع
ایم ایم ایف ملبوسات، ایم ایم ایف فیبرکس اور ٹیکنیکل ٹیکسٹائل کی مصنوعات کے لیے 31 اکتوبر تک نئی درخواستیں طلب کی گئی ہیں
کپڑے کی وزارت نے ایم ایم ایف اپیرل، ایم ایم ایف فیبرکس اور ٹیکنیکل ٹیکسٹائل کی مصنوعات کے لیے کپڑے کی پی ایل آئی اسکیم کے تحت نئی درخواستیں طلب کرنے کی تاریخ میں مزید 2 ماہ یعنی 31 اکتوبر 2023 تک توسیع کرنے کا فیصلہ کیا ہے۔
یہ فیصلہ صنعت کے اسٹیک ہولڈروں کی درخواستوں کے پیش نظر کیا گیا ہے۔ قبل ازیں وزارت نے اسکیم کے تحت دلچسپی رکھنے والی کمپنیوں سے نئی درخواستیں طلب کرنے کے لیے پی ایل آئی پورٹل کو 31 اگست 2023 تک دوبارہ کھولنے کا فیصلہ کیا تھا۔
کیمیکلز اور فرٹیلائزر کی وزارت
بڑی مقدار میں دواؤں اور طبی آلات کے لئے پی ایل آئی اسکیم کے لئے دوا سازوں اور طبی آلات صنعت سے بہت ہی مثبت رد عمل حاصل ہوا ہے
پی ایل آئی اسکیموں کے تحت بڑی مقدار میں دوا بنانے والے مینوفیکچررس کی طرف سے 215 درخواستیں اور طبی آلات بنانے والوں کی طرف سے 28 درخواستیں موصول ہوئی ہیں
بڑی مقدار میں دواؤں کے لئے پروڈکٹس لنکڈ انسیٹو  اسکیم اور طبی آلات کے لئے پی ایل آئی اسکیم کے سلسلے میں دوا بنانے والی کمپنیوں کے ساتھ ساتھ طبی آلات بنانے والی صنعت کی طرف سے بہت ہی مثبت ردعمل دیکھنے کو ملا ہے۔ صنعت نے ان اسکیموں کے تئیں بہت اچھا رد عمل دکھایا ہے، جہاں 83 دوا بنانے والی کمپنیوں، مینوفیکچررس کی جانب سے بڑی مقدار میں دواؤں کی پی ایل آئی اسکیم کے تحت 215 درخواستیں موصول ہوئی ہیں۔ اسی طرح 23 طبی آلات بنانے والے مینوفیکچررس کی جانب سے 28 درخواستیں موصول ہوئی ہیں۔ درخواستوں کی آخری تاریخ 30 نومبر 2020 تھی۔ آئی ایف سی آئی لمیٹیڈ ان دونوں اسکیموں کے نفاذ کے لئے پروجیکٹ مینجمنٹ ایجنسی  ہے۔
درخواستوں کو آگے بڑھانے کا عمل آج سے شروع ہوگا اور زیادہ مقدار میں دواؤں کے لئے پی ایل آئی اسکیم کے تحت زیادہ سے زیادہ 136 درخواستیں اور طبی آلات کے لئے پی ایل آئی اسکیم کے تحت زیادہ سے زیادہ 28 درخواستوں کو منظور کیا جائے گا۔ زیادہ مقدار میں دواؤں کے لئے پی ایل آئی اسکیم کے تحت درخواست دہندگان کو منظوری دینے کے لئے وقت کی مدت 90 دن ہے، جبکہ طبی آلات کے لئے پی ایل آئی اسکیم کے تحت درخواست دہندگان کو منظوری دینے کا وقت کل مدت 60 دن ہے۔ البتہ پروجیکٹ منیجمنٹ ایجنسی  کی جانب سے بہترین کوششیں کی جائیں گی اور دواسازی کا محکمہ اس اسکیم کے تحت شرکا کو جلد منظوری دے گا۔
طبی آلات کے لئے پی ایل آئی اسکیم مختلف نوعیت کے آلات تیار کرنے کے مقصد کو پورا کرنے میں مدد کرے گی اور ہندوستان میں اختراعی اور اعلیٰ قدر والے طبی آلات کی پیداوار میں بھی یہ اسکیم مددگار ثابت ہوگی۔ ان اقدامات میں ایک پائیدار بنیاد پر ملک ودنیا میں سستے حفظان صحت کے اعلیٰ مقاصد کے حصول میں خاطر خواہ تعاون دینے کی گنجائش ہے۔
بڑی تعداد میں دواؤں اور طبی آلات کے لئے پی ایل آئی اسکیموں کو منظوری 20 مارچ 2020 کو حکومت کی جانب سے دی گئی تھی۔ دونوں اسکیموں کے نفاذ کے لئے ابتدائی رہنما خطوط میں جو شروع میں 27 جولائی 2020 کو جاری کئے گئے تھے۔ صنعت سے فیڈ بیک موصول ہونے کے بعد ترمیم کی گئی تھی۔ یہ نظرثانی شدہ رہنما خطوط 29 اکتوبر 2020 کو جاری کئے گئےتھے۔ ان دونوں اسکیموں کو دواسازوں کے ساتھ ساتھ طبی آلات بنانے والی صنعت کی طرف سے بہت ہی حوصولہ افزا ردعمل حاصل ہوا ہے۔
...............................................................
م ن، ح ا، ع ر
U-7706
(Visitor Counter : 173
وزارتِ تعلیم
مرکزی وزیر تعلیم نے نئی تعلیمی پالیسی -2020 کے نفاذکا جائزہ لیا
مرکزی وزیر تعلیم جناب رمیش پوکھریال ‘نشنک’ نے وزارت کے اعلیٰ عہدیداروں کے ساتھ نئی تعلیمی پالیسی 2020 پر عمل درآمد کا جائزہ لیا۔
میٹنگ کے دوران وزیر موصوف نے وزارت تعلیم کے اعلیٰ تعلیم اور اسکولی تعلیم کے کے محکموں کے مابین قومی تعلیمی پالیسی کے نفاذ کو مربوط کرنے کے لئے ایک ٹاسک فورس کے تشکیل کی سفارش کی تاکہ اسکول کی تعلیم سے اعلیٰ تعلیم تک طلبہ خوش اسلوبی کے ساتھ مراحل طے کر سکیں۔وزیر موصوف نے تجویز رکھی کہ اعلیٰ تعلیم کے محکمے کےسکریٹری کی قیادت میں ایک جائزہ کمیٹی اور ایک نفاذ کمیٹی تشکیل دی جائے تاکہ نئی تعلیمی پالیسی پر عمل میں تیزی لانے کو یقینی بنایا جا سکے۔
جناب پوکھریال نے پیکیج کلچر سے پیٹنٹ کلچر کی طرف توجہ مبذول کرنے کی ضرورت پر زور دیا۔ نیشنل ایجوکیشن ٹیکنالوجی فورم  اور نیشنل ریسرچ فاؤنڈیشن  پالیسی کی کامیابی کے لئےلازمی ادارے ہیں۔ لہذا سال 22-2021 میں ان کا قیام عمل میں لایا جائے۔ انہوں نے ذمہ داروں پر زور دیا کہ وہ نئی تعلیمی پالیسی اور حکومت کی موجودہ پالیسیوں کے نفاذ کے درمیان مطابقت کو یقینی بنائیں۔ انہوں نے بہتر نتائج کےلئے صنعت اور تعلیمی اداروں کے درمیان رابطے پر بھی زور دیا۔
اعلیٰ تعلیم میں نفاذ کے لئے مجموعی طور پر 181 ذمہ داریوں کی شناخت کی گئی۔نئی تعلیمی پالیسی کی ان شناخت شدہ 181 ذمہ داریوں کے محاذ پر پیش رفت کا واضح ٹائم لائن اور نشانوں کے ساتھ نگرانی کرنے کےلئے ایک ڈیش بورڈ تیار کیا جا سکتا ہے۔ ذمہ داریوں پر عمل درآمد کے لئے ایک ماہانہ یا ہفت روزہ کلینڈر تیار کیا جائے تاکہ ہر متعلق ذمہ داراس کے نفاذ کے تعلق سے تازہ بہ تازہ صورتحال سے با خبر ہے۔
خواتین اور بچوں کی ترقیات کی وزارت
آنگن واڑی ورکرز کےلئے بیمہ
نئی دہلی، 17دسمبر ،2021
کووڈ 19 سے لڑنے والے ہیلتھ کیئر ورکرز کےلئے پردھان منتری غریب کلیان پیکج  انشورنس اسکیم شروع کی گئی تھی ، جس کے تحت انہیں کسی ذاتی حادثے میں 50 لاکھ سے 22.12 لاکھ تک کا جامع کور فراہم کیا جاتا ہےاور بالکل یہی پیکج آنگن واڑی ورکرز / ہیلپرز کو بھی دینے کی سہولت فراہم کی جارہی ہے،جو کووڈ 19 سے متاثر مریضوں کی دیکھ بھال اور براہ راست رابطے میں آتے ہیں اور انہیں اس سے متاثر ہونے کا پورا پورا خطرہ ہے،اس کور میں آنے کےلئےمختلف حالات میں بعض شرائط کی تکمیل ضروری ہے۔
ریاستوں/ مرکز کے زیر انتظام علاقوں سے کہا گیا ہے کہ وہ آنگن واڑی ورکرس کے لیے حفاظتی آلات جیسے ماسک، دستانے، صابن اور سینیٹائزر وغیرہ کی فراہمی کو یقینی بنائیں۔
اے ڈبلیو ڈبلیو اور اے ڈبلیو ایچ کو بھی پردھان منتری جیون جیوتی بیمہ یوجنا کے تحت کور کیا گیا ہے، پردھان منتری سرکشا بیمہ یوجنا  ، اور آنگن واڑی کاریہ کرتی بیمہ یوجنا ۔
حکومت ہند نے ملک میں غیر منظم شعبوں کے لیے پردھان منتری شرم یوگی مان دھن پنشن اسکیم متعارف کرائی ہے تاکہ بڑھاپے کے تحفظ کو یقینی بنایا جا سکے جس میں 60 سال کی عمر کو پہنچنے پر 3,000/- ماہانہ کی یقینی پنشن کا تصور کیا جاتا ہے۔پی ایم،ایس وائی ایم 50:50 کی بنیاد پر ایک رضاکارانہ اور شراکت دار پنشن اسکیم ہے جہاں مقررہ عمر کے لحاظ سے حصہ مستفدین کے ذریعے دیا جائے گا اور 60 سال کی عمر تک پہنچنے پر 3,000/- ماہانہ یقینی پنشن حاصل کرنے کے لیے مرکزی حکومت کی طرف سے مماثل حصہ دیا جائے گا۔
اس سلسلسے میں ،ریاستی حکومتوں اور مرکز کے زیر انتظام علاقوں کی حکومتوں نے اہل اے ڈبلیو ڈبلیو اور اے ڈبیو ایچ کارکنان سے پردھان منتری شرم یوگی من دھن  پنشن اسکیم کے تحت رضاکارانہ طورپر اپنا اندارج کرانے کی حوصلہ افزائی کرنے کی درخواست کی ہے۔
یہ معلومات آج لوک سبھا میں ایک تحریری جواب میں خواتین اور بچوں کی ترقی کی وزیر محترمہ اسمریتی زوبین ایرانی نے دی ہے۔
وزارت دفاع
کٹوپلی میں ایم / ایس ایل اینڈ ٹی شپ یارڈ میں 20 مارچ 2023 کو دو کثیر مقصدی آبی جہازوں کے پروجیکٹ کی تعمیر کے کام کی شروعات
کثیر مقصدی آبی جہاز  پروجیکٹ  کے دو جہازوں کی تعمیر کے کام کی شروعات کی تقریب 20 مارچ 2023 کو کٹوپلی کے ایل اینڈ ٹی شپ یارڈ میں منعقد ہوئی۔ تقریب کی صدارت مٹیریل کے چیف وی اے ڈی ایم سندیپ نیتھانی نے وی اے ڈی ایم کرن دیش مکھ، سی ڈبلیو پی اینڈ اے جناب اشوک کھیتان، ہیڈ شپ بلڈنگ بزنس، ایل اینڈ ٹی اور ہندوستانی بحریہ اور ایل اینڈ ٹی کے دیگر سینئر حکام کی موجودگی میں کی۔ دو کثیر مقصدی جہازوں کی تعمیر کا معاہدہ ایل اینڈ ٹی شپ یارڈ کے ساتھ مارچ 22 کو حکومت ہند کے 'آتم نربھر بھارت' اور 'میک ان انڈیا' کے اقدامات کے مطابق ہوا تھا۔ یہ ہندوستانی بحریہ کے پہلے جنگی جہاز ہیں، جو ایل اینڈ ٹی، کٹوپلی کے ذریعے تعمیر کیے جا رہے ہیں۔
کثیر مقصدی جہازوں کے لیے تمام بڑی مشینری، معاون آلات اور نظام مقامی مینوفیکچررز سے حاصل کیے جائیں گے۔ اس سے ملک کے اندر دفاعی پیداوار اور روزگار پیدا کرنے کو مزید تحریک ملے گی۔ یہ بحری جہاز، ایک بار ہندوستانی بحریہ کو بھیجے جانے کے بعد، سمندری نگرانی، گشت، آفات سے راحت اور مشقوں کے لیے قابل خرچ اہداف شروع کرنے جیسے کثیر کردار کے معاون کام انجام دیں گے۔ یہ بحری جہاز خود مختار/ دور سے چلنے والے/ بغیر پائلٹ کے جہازوں کو چلانے کے لیے بھی تعینات کیے جائیں گے۔
۔۔۔۔۔۔۔۔۔۔۔۔۔۔۔۔۔۔
ش ح۔ا ک۔ ق ر
U-3026
(Visitor Counter : 54
نائب صدر جمہوریہ ہند کا سکریٹریٹ
نائب صدر جمہوریہ ہند کا نیشنل میوزیم آف انڈین سینما کا دورہ
نئی دہلی،26؍اپریل،نائب صدر جمہوریہ ہند جناب ایم وینکیانائیڈو نے آج ممبئی میں نیشنل میوزیم آف انڈین سینما کا دورہ کیا اور کہا کہ اس میوزیم کی نمائش یہاں آنے والوں کو اپنی پسندیدہ فلموں، اداکاروں اور موسیقی کی یادوں کی وادیوں میں لے جائے گی۔
جناب نائیڈو نے کہا کہ سینما، جو کہ ہر ایک ہندوستانی کے لئے انتہائی پسندیدہ اور دیکھے جانے والا پلیٹ فارم ہونے کی وجہ سے یہ سماجی تبدیلی کے محرک کے طور پر کام کرسکتا ہے۔ انہوں نے کہا کہ اچھی ، اخلاقی اور معلوماتی مرکزی خیال کے ذریعے سینما کے شائقین کو معلومات سیر ، تعلیم یافتہ ، بااختیار اور بالغ النظر بنانے کی ضرورت ہے۔
اپنے فیس بک پوسٹ میں  جناب نائیڈو نے جدید ترین میوزیم کا دورہ کرنے کے بعد اپنے تجربات کو درج کیا ہے۔ اس میں ذرائع ابلاغ کے ایک بڑے پلیٹ فارم کی خصوصیات کو پوری طرح محسوس کیا ہے۔
لنک: https://m.facebook.com/story.php?story_fbid=442469006321018&id=167328870501701۔
۔۔۔۔۔۔۔۔۔۔۔۔۔۔۔
U-1970
(Visitor Counter : 64
وزیراعظم کا دفتر
وزیراعظم کی اسرائیل کے وزیراعظم عزت مآب بنجامن نیتن یاہو سے گفتگو
وزیراعظم جناب نریندر مودی نے آج اسرائیل کے وزیراعظم عزت مآب بنجامن نیتن یاہو سے ٹیلی فون پر گفتگو کی ۔
وزیراعظم نے 29 جنوری 2021 کو نئی دہلی میں واقع اسرائیل کے سفارتخانہ کے قریب ہونے والے دہشت گردانہ حملے کی شدید مذمت کی۔ انہوں نے وزیراعظم نیتن یاہو کو یقین دہانی کرائی کہ بھارت اسرائیلی سفارتکاروں اور سفارتخانہ کے تحفظ اورحفاظت کو بڑی اہمیت دیتا ہے اور وہ حقائق کا پتہ لگانے کے لئے اپنے تمام وسائل کو نہ صرف بروئے کار لائے گا بلکہ اس کے سازشیوں کو ان کے کیفرکردار تک پہنچائے گا ۔اس تناظر میں بھارت اور اسرائیل کی سیکورٹی ایجنسیوں کے درمیان گہری شراکت داری پر دونوں لیڈروں نے اطمینان کا اظہار کیا۔
دونوں لیڈروں نے اپنے ملکوں میں کووڈ-19 وبا سے نمٹنے کی پیش رفت کے بارے میں ایک دوسرے کو معلومات فراہم کیں اور اس شعبہ میں مستقبل کی شراکت داری کے امکانات پر بھی غوروخوض کیا۔
قبائیلی امور کی وزارت
جناب ارجن منڈا ورچوئل وسیلے سے کل سِکل سیل کے عالمی دن کے موقع پر دوسرے قومی سِکل سیل کنکلیو کا افتتاح کریں گے
قبائلی امور کی وزیر مملکت محترمہ رینوکا سروتا اس موقع سے ایک خصوصی خطاب کریں گی
نئی دہلی، 18 جون 2021: قبائلی امور کے وزیر جناب ارجن منڈا کل ورچوئل وسیلے سے سکل سیل بیماری سے متعلق دوسرے قومی سکل سیل کنکلیو کا افتتاح کریں گے۔ یہ کنکلیو ہر سال 19 جون 2021 کو عالمی سکل سیل ڈے کے موقع سے منعقد کیا جا رہا ہے۔ قبائلی امور کی وزیر مملکت محترمہ رینوکا سنگھ سروتا اس تقریب میں سکل سیل بیماری سے متعلق خصوصی خطاب کریں گی۔
یہ کنکلیو بھارت سرکار کی قبائلی امور کی وزارت اور بھارتی ایوان صنعت و تجارت کے وفاق ، نووارٹس، اپولو اسپتال، پیرامل فاؤنڈیشن، جی اے ایس سی ڈی او اور نیسکو کے اشتراک سے منعقد کیا جارہا ہے۔ ورچوئل کنکلیو براہ راست قبائلی امور کی وزارت کے یوٹیوب اور فیس بک صفحات پر نشر کیا جائے گا۔
سکل سیل بیماری  جو وراثت میں ملنے والی خون کی سب سے عام بیماری ہے، بھارت میں بہت سے قبائلی گروہوں میں وسیع پیمانے پر پائی جاتی ہے اور بہت سی ریاستوں میں صحت کے لیے ایک بڑا چیلنج بنی ہوئی ہے۔ اگرچہ اس کے بہت سے سستے علاج موجود ہیں جن کی وجہ سے بھارت میں مریضوں اور موت کے واقعات کی تعداد میں ڈرامائی طور پر کمی آئی ہے، لیکن بھارت کے قبائلی علاقوں میں ایس سی ڈی کے علاج تک رسائی محدود ہے۔ یہ بیماری بنیادی طور پر جھارکھنڈ، مہاراشٹر، مدھیہ پردیش، چھتیس گڑھ، مغربی اڈیشہ، مشرقی گجرات اور شمالی تمل ناڈو اور کیرالہ میں نیلگیری پہاڑیوں کے کچھ علاقوں میں پائی جاتی ہے۔
یہ تقریب گذشتہ سال سکل سیل بیماری پر نیشنل ویبینار کے کامیاب انعقاد کے بعد اس سال منعقد کی جارہی ہے۔ جناب ارجن منڈا ورچوئل وسیلے کے ذریعے سکل سیل کی بیماری کی جانچ کے لیے موبائل وینوں کو بھی ہری جھنڈی دکھائیں گے۔ پروگرام میں مریضوں خصوصاً خواتین اور بچوں پر ایس سی ڈی کے علاج میں تازہ ترین پیش رفت اور مستقبل کے رجحانات پر تبادلہ خیال کیا جائے گا۔ یہ یکساں خیالات کے حامل لوگوں اور اداروں کو ایک پلیٹ فارم پر لائے گا تاکہ ایس سی ڈی کے علاج کے مستقبل اور ایس سی ڈی مریضوں کے مسائل سے نمٹنے کے طریقوں پر تبادلہ خیال کیا جاسکے۔
اس فلیگ شپ پروگرام کے ذریعے ایس سی ڈی علاج کے حوالے سے مختلف اسٹیک ہولڈروں بشمول اعلیٰ سرکاری عہدیداروں، وزارت قبائلی امور، ایف آئی سی سی آئی، نووارٹس، اپولو اسپتالوں ، پیرامل فاؤنڈیشن، جی اے ایس سی ڈی او، نیسکو نیز ماہرین/معالجین کو یکجا کیا جائے گا، جس میں خاص طور پر خواتین اور بچوں میں بیداری پھیلانے کے طریقوں اور ذرائع، بچاؤ اور انتظامی اقدامات پر تبادلہ خیال کیا جائے گا۔ اس تقریب کے دوران معروف ڈاکٹروں، وکلا اور پالیسی سازوں کا پینل ڈسکشن بھی ہوگا جس میں ایس سی ڈی کے حامل مریضوں کو اعلی معیار کا علاج فراہم کرنے پر توجہ مرکوز کی جائے گی۔
یہ کنکلیو رہ نما خطوط اور بھارت میں مستقل نگہداشت کے نقطہ نظر کے ذریعے سکل سیل بیماری کے موثر انتظام کے لیے ایک روڈ میپ پیش کرے گا۔
کیمیکلز اور فرٹیلائزر کی وزارت
جناب من سکھ مانڈویا نے آج پنے میں ویکس بنانے والے پلانٹ کا دورہ کیا
نئی دہلی،2 جولائی 2021/ بندرگاہوں، جہاز رانی اور آبی راستوں کے وزیر مملکت  اور کیمیکلز اور فرٹیلائزر کے وزیر مملکت جناب منسکھ مانڈویا نے آج پنے میں ویکسن بنانے سے واقف ہونے اور ٹیکوں کو تیار کرنے کا جائزہ لینے کے لئے سیرم انسٹی ٹیوٹ آ ف انڈیا کے ویکسن بنانے والے پلانٹ کا دورہ کیا۔ اس موقع پر فارماسیٹویکل محکمے کے سکریٹری محترمہ ایس اپرنا بھی موجود تھیں۔
جناب مانڈویانے وبا کے دوران سیرم انسٹی ٹیوٹ آف انڈیا کی غیر مثالی رول کی ستائش کی۔ انہوں نے کہاکہ وزیراعظم جناب نریندر مودی کی قیادت میں حکومت سبھی کے لئے ٹیکہ کاری کو یقینی بنانے کے لئے ہماری تمام ویکسن مینوفیکچررس کو تعاون کرنے کرنے کے لئے پرعزم ہے۔ انہوں نے مینوفیکچرر کے ساتھ ٹیکوں کے پیداوار میں تیزی لانے پر بھی تبادلہ خیال کیا۔
اس کے بعد جناب مانڈویا نے پنے کے پپری میں واقع ہندستان انٹی بائیوٹیک لمیٹیڈ  کا بھی دورہ کیا جہاں ہاتھوں کی صفائی کے لئے الکوحل پر مبنی جراثیم کش بنانے میں جدید ترین طریقوں کا استعمال ہوگا۔ جناب مانڈویا نے اس نئے پلانٹ کا افتتاح کیا۔
اس موقع پر انہوں نے کہاکہ ہندستان انٹی بائیوٹکس لمیٹیڈ ہندستان کی واحد سرکاری شعبے کی کمپنی ہےجس کے پاس ایسی سہولت ہے۔ انہوں نے کہا کہ یہاںکووڈ 19 سمیت تمام طرح کے انفیکشن کو کم کرنے کے لئے ہینڈ ہیلڈ ڈس انفیکٹنٹ بنایا جائے گا۔ انہوں نے کہا کہ یہ جراثیم کش ، جو پروپینال اور ایتھنول پر مبنی ہے، وائس اور بیکٹریا کو روکنے میں اثر دار ہے۔
ش ح۔ ش ت۔ج
Uno-6151
(Visitor Counter : 137